וסילי איוואנוב

וסילי ולדימירוביץ' איוואנוב (ברוסית: Василий Владимирович Иванов; נולד ב-21 במרץ 1970 בלנינגרד) הוא כדורגלן עבר סובייטי-רוסי, ששיחק בעמדות מגן שמאלי וקשר אחורי.

לאחר פרישתו מכדורגל עבד כסוכן כדורגל ובפברואר 2018 מונה למנכ"ל קבוצת הכדורגל חימקי.

קריירה 
איוואנוב החל את קריירת הכדורגל שלו בקבוצת זניט לנינגרד בשנת 1987. בשנת 1990 עבר לצסק"א מוסקבה, במדיה שיחק ארבע שנים במהלכן זכה באליפות ברית המועצות ובגביע ברית המועצות. בצסק"א שיחק איבנוב בכל תפקידי ההגנה - בלם, מגן וקשר אחורי. בשנת 1994 התחלף המאמן של צסק"א. המאמן החדש לא היה מרוצה מביצועיו של איוואנוב והוא שוחרר מהקבוצה. איוואנוב טס לישראל במטרה לחתום במכבי תל אביב, אך בסופו של דבר חתם במכבי הרצליה.

איוואנוב שיחק 4 עונות בשורות מכבי הרצליה. בשנת 1999 עבר לקבוצת מכבי חיפה. הוא שיחק 2 עונות במדי הקבוצה בתפקיד של מגן שמאלי. במהלך עונת 2000/2001 חזר למכבי הרצליה, ששיחקה אז בליגת המשנה. שיחק שם גם בעונת 2001/2002, וכעבור כמה חודשים מפתיחת העונה ההיא עזב את ישראל בשל המצב הביטחוני וחזר לרוסיה.

ברוסיה שיחק איוואנוב בקבוצות צ'רנומורץ נובורוסיסק ווולגר-גזפרום מליגת המשנה. פרש מכדורגל ב-2006.

מפברואר 2018 מנהל את מועדון הכדורגל חימקי.

תארים
 אליפות ברית המועצות : 1991
 גביע ברית המועצות: 1991

קישורים חיצוניים

 עמוד השחקן באתר הרשמי של מכבי חיפה
 עמוד השחקן באתר "מכבי חיפה און-ליין

הערות שוליים

כדורגלנים רוסים
כדורגלנים סובייטים
מגני כדורגל רוסים
מגני כדורגל סובייטים
סנקט פטרבורג: כדורגלנים
קשרי כדורגל סובייטים
קשרי כדורגל רוסים
כדורגלני זניט סנקט פטרבורג
כדורגלני צסק"א מוסקבה
כדורגלני מכבי חיפה
כדורגלני מכבי הרצליה
כדורגלני וולגר אסטרחן
כדורגלני צ'רנומורץ נובורוסיסק
כדורגלנים זרים בישראל
ספורטאים רוסים בישראל
רוסים שנולדו ב-1970